ช่วยสรุปบทความเรื่อง สิทธิ์รับเงินชดเชย…เมื่อถูกเลิกจ้าง ให้ด้วยค่ะ
1. ค่าจ้าง/เงินเดือน  – ค่าตอบแทนการทำงาน – นายจ้างต้องจ่ายค่าจ้างให้แก่ลูกจ้างสำหรับวันหยุด*, วันลาป่วย (ถ้าปีหนึ่งลาไม่เกิน 30 วัน วันที่เกินอาจไม่ต้องจ่าย), วันลาเพื่อทำหมัน (ถ้าปีหนึ่งลาไม่เกิน 30 วัน วันที่เกินอาจไม่ต้องจ่าย), วันลาเพื่อรับราชการทหาร (ถ้าปีหนึ่งลาไม่เกิน 60 วัน วันที่เกินอาจไม่ต้องจ่าย), วันลาของลูกจ้างหญิงเพื่อคลอดบุตร (ถ้าลาไม่เกิน 45 วัน) โดยจ่ายเท่ากับค่าจ้างในวันทำงานตามปกติ        * วันหยุด – วันหยุดประจำสัปดาห์ เว้นแต่ลูกจ้างที่ทำงานซึ่งได้รับค่าจ้างเป็นรายวัน รายชั่วโมง หรือตามผลงานโดยคำนวณเป็นหน่วย จะไม่ได้รับเงินค่าจ้างตรงนี้ – วันหยุดตามประเพณี – วันหยุดพักผ่อนประจำปี 2. ค่าล่วงเวลา  – เงิน ซึ่งจะให้แก่ลูกจ้างในกรณีที่ลูกจ้างทำงานเกินเวลาในวันทำงานตามปกติ (โดยความยินยอมของลูกจ้างด้วย)  – จ่ายในอัตราไม่น้อยกว่าหนึ่งเท่าครึ่งของอัตราค่าจ้างต่อชั่วโมงในการทำงาน (จ่ายตามชั่วโมงที่ทำ) หรือในกรณีลูกจ้างที่ได้รับค่าจ้างตามผลงานโดยคำนวณเป็นหน่วย จะต้องจ่ายไม่น้อยกว่าหนึ่งเท่าครึ่งของอัตราค่าจ้างต่อหน่วยในวันทำงานตามจำนวนผลงานที่ทำได้ 3. ค่าทำงานในวันหยุด – เงิน ซึ่งจะให้แก่ลูกจ้างในกรณีที่ลูกจ้างทำงานในวันหยุดตามกฎหมาย เช่น ลักษณะงานต้องทำติดต่อกันไปถ้าหยุดจะเสียงาน ฯลฯ  – จ่ายในอัตรา      ก. ถ้าเป็นลูกจ้างที่มีสิทธิได้รับเงินค่าจ้างในวันหยุด – เมื่อทำงานในวันหยุด นายจ้างจะต้องจ่ายเพิ่มขึ้นจากค่าจ้างไม่น้อยกว่าหนึ่งเท่าของอัตราค่าจ้างต่อชั่วโมงในวันทำงาน (จ่ายตามชั่วโมงที่ทำ) หรือในกรณีลูกจ้างที่ได้รับค่าจ้างตามผลงานโดยคำนวณเป็นหน่วย จะต้องจ่ายไม่น้อยกว่าหนึ่งเท่าของอัตราค่าจ้างต่อหน่วยในวันทำงานตามจำนวนผลงานที่ได้ทำ      ข. ถ้าเป็นลูกจ้างที่ไม่มีสิทธิได้รับเงินค่าจ้างในวันหยุด – เมื่อทำงานในวันหยุด นายจ้างต้องจ่ายเพิ่มขึ้นไม่น้อยกว่าสองเท่าของอัตราค่าจ้างต่อชั่วโมงในวันทำงาน (จ่ายตามชั่วโมงที่ทำ) หรือในกรณีลูกจ้างที่ได้รับค่าจ้างตามผลงานโดยคำนวณเป็นหน่วย จะต้องจ่ายไม่น้อยกว่าสองเท่าของอัตราค่าจ้างต่อหน่วยในวันทำงานตามจำนวนผลงานที่ได้ทำ 4. ค่าล่วงเวลาในวันหยุด – เงิน ซึ่งจะให้แก่ลูกจ้างในกรณีที่ลูกจ้างทำงานในวันหยุดแล้วเกินเวลา  – จ่ายไม่น้อยกว่าสามเท่าของอัตราค่าจ้างต่อชั่วโมงในวันทำงาน (จ่ายตามชั่วโมงที่ทำ) หรือในกรณีลูกจ้างที่ได้รับค่าจ้างตามผลงานโดยคำนวณเป็นหน่วย จะต้องจ่ายไม่น้อยกว่าสามเท่าของอัตราค่าจ้างต่อหน่วยในวันทำงานตามจำนวนผลงานที่ได้ทำ  5. เงินผลประโยชน์อื่นเนื่องในการจ้าง พระราชบัญญัติคุ้มครองแรงงาน พ.ศ. 2541 มาตรา 24, 25. 26, 54, 56, 57, 58, 59, 61, 62, 63   Facebook
Twitter
Line
สิทธิ์รับเงินชดเชย เมื่อถูกเลิกจ้าง
1. ค่าจ้าง/เงินเดือน  ค่าตอบแทนการทำงาน นายจ้างต้องจ่ายค่าจ้างให้แก่ลูกจ้างสำหรับวันหยุด วันลาป่วย, วันลาเพื่อทำหมัน, วันลาเพื่อรับราชการทหาร, วันลาของลูกจ้างหญิงเพื่อคลอดบุตร  โดยจ่ายเท่ากับค่าจ้างในวันทำงานตามปกติ สำหรับวันหยุดจะมีวันหยุดประจำสัปดาห์ วันหยุดตามประเพณี และวันหยุดพักผ่อนประจำปี
2. ค่าล่วงเวลา เงิน จะให้แก่ลูกจ้างในกรณีที่ทำงานเกินเวลาในวันทำงานปกติ ต้องจ่ายในอัตราไม่น้อยกว่าหนึ่งเท่าครึ่งของอัตราค่าจ้างต่อชั่วโมงในการทำงาน
3. ค่าทำงานในวันหยุด เงิน จะให้แก่ลูกจ้างในกรณีที่ทำงานในวันหยุดตามกฎหมาย ถ้าเป็นลูกจ้างที่มีสิทธิได้รับเงินค่าจ้างในวันหยุด นายจ้างจต้องจ่ายเพิ่มขึ้นจากค่าจ้างไม่น้อยกว่าหนึ่งเท่าของอัตราค่าจ้างต่อชั่วโมงในวันทำงาน ถ้าเป็นลูกจ้างที่ไม่มีสิทธิได้รับเงินค่าจ้างในวันหยุด นายจ้างต้องจ่ายเพิ่มขึ้นไม่น้อยกว่าสองเท่าของอัตราค่าจ้างต่อชั่วโมงในวันทำงาน
4. ค่าล่วงเวลาในวันหยุด เงิน จะให้แก่ลูกจ้างในกรณีที่ลูกจ้างทำงานในวันหยุดเกินเวลา จ่ายไม่น้อยกว่าสามเท่าของอัตราค่าจ้างต่อชั่วโมงในวันทำงาน
 5. เงินผลประโยชน์อื่นเนื่องในการจ้าง
กฎหมายคุ้มครองแรงงาน-แรงงานสัมพันธ์-เงินทดแทน,กฎหมายแรงงาน